Ved OL i London tidligere i år var badminton-duoen med Joachim Fischer og aalborgensiske Christinna Pedersen uhyre tæt på finalen, men parret tabte en tæt semifinale og måtte nøjes med en bronzekamp. Den kamp vandt danskerne sikkert, og de fik medaljer med hjem. Til gengæld er en skuffelse det eneste, de to spillere får med hjem fra denne uges turnering i Odense - Denmark Open. Torsdag blev duoen overraskende slået ud allerede i turneringens anden runde. De tredjeseedede danskere tabte i to sæt til indoneserne Muhammad Rijal og Debby Susanto. Indoneserne vandt kampen 21-19, 21-18. /ritzau/
Joachim Fischer og Christinna Pedersen taber overraskende i to sæt til et indonesisk par ved Denmark Open.